| Artikkelen inngår i serien om
**Politikk i Bodø** |
| --- |
| Bodø kommune |
| **Kommunevalg** |
| Bodø
Bodin
Kjerringøy
Skjerstad |
| **Ordførere** |
| Bodø
Bodin
Kjerringøy
Skjerstad |

**Trenger oppdatering:** Mangler oppdatering efter kommunevalget i 2019 er ikke oppdatert med ny utvikling eller ny informasjon. Du kan hjelpe Wikipedia med å oppdatere den.
**Bodø kommune** styres av et rødgrønt flertall, der Arbeiderpartiet har ordføreren (Ida Maria Pinnerød), og regjerer sammen med Sosialistisk Venstreparti, Senterpartiet Bodø KRF og Miljøpartiet De Grønne. Ellers er Fremskrittspartiet, Venstre, Høyre og Rødt representert i bystyret.

Styringsmodell
--------------

Bodø bystyre bruker formannskapsmodellen hvor ¼ av bystyret sitter i et formannskap hvor partiene er representert forholdsmessig med flere underkomiteer hvor bystyrerepresentatene er medlemmer. De senere år har det også kommet enkelte som ønsker å innføre parlamentarisme med byråd i Bodø kommune. I mars 2006 ble det nedsatt et demokratiutvalg som innstilte på at «Bystyret er positiv til at parlamentarisme kan innføres som styringsform i Bodø
kommune.» og at de ønsket å utrede dette, men det fikk ikke flertall da det kom opp til behandling.

Økonomi
-------

Kommunen hadde i 2008 driftsinntekter på 2,249 milliarder kroner fordelt på:

* 40,5 % Skatteinntekter
* 23,2 % Refusjoner, tilskudd og andre overføringer
* 18,3 % Rammetilskudd
* 15,0 % Brukerbetalinger, salg- og leieinntekter
* 03,0 % Eiendomsskatt

I tillegg hadde kommunen ca. 250 millioner kroner plassert i aksjer, obligasjoner og fond i 2008.

Valgkretser
-----------

Kommunen er inndelt i totalt ti valgkretser, etter at Helligvær og Landegode valgkretser ble innlemmet i sentrum valgkrets fra og med kommunestyre- og fylkestingsvalget 2015.

|  |  |
| --- | --- |
| Valgkrets | Stemmelokale (2011) |
| Sentrum | Bodø videregående skole |
| Misvær | Misvær samfunnshus, Misvær |
| Skjerstad | Skjerstad samfunnshus |
| Saltvern/Rønvik | Stordalshallen |
| Saltstraumen | Saltstraumen nærmiljøsenter |
| Kjerringøy | Kjerringøy skole |
| Nordsia | Nordstrandahallen |
| Alstad | Alstad barneskole |
| Mørkved | Mørkvedhallen |
| Løding | Tverlandet samfunnshus |

Bystyret
--------

### Kommunestyrevalget 2015

Utdypende artikkel: Bodø bystyre 2015–2019

Kommunestyrevalget 2015 ble avholdt mandag 14. september i Bodø som i resten av landet. Valget resulterte i rødgrønt flertall, der Arbeiderpartiet får ordførermakt i Ida Maria Pinnerød, og regjerer med Røst, Sosialistisk Venstreparti, Senterpartiet og Miljøpartiet De Grønne.

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Høyre | 33,8 | +10,6 | 7 685 | +2 165 | 13 | +4 | 2 |
| Arbeiderpartiet | 30,2 | −3,7 | 6 861 | −1 205 | 12 | −1 | 2 |
| Rødt | 10,4 | +4,0 | 1 524 | +832 | 4 | +1 | 2 |
| Fremskrittspartiet | 9,5 | −12,7 | 2 154 | −3 123 | 4 | −5 | 1 |
| Sosialistisk Venstreparti | 4,0 | −2,2 | 866 | −89 | 2 |  |  |
| Senterpartiet | 3,3 | +0,4 | 745 | +64 | 1 |  | 1 |
| Venstre | 3,2 | 0 | 745 | −47 | 1 |  | 1 |
| Miljøpartiet De Grønne | 2,9 | +2,2 | 648 | +476 | 1 | +1 |  |
| Kristelig Folkeparti | 2,6 | −0,8 | 585 | −181 | 1 |  |  |
| De Kristne | 0,4 | +0,4 | 98 | +98 |  |  |  |
| Valgdeltakelse/Total | 58,9 % | 22 822 | 39 | 9 |
| **Ordfører:** Ida Maria Pinnerød (Ap) | **Varaordfører:** Synne Bjørbæk (R) |
| Merknader: Tallene er hentet fra NRKs valgsider, lastet ned 26. september 2015 og fra Bodø kommune |

### Kommunestyrevalget 2011

Utdypende artikkel: Bodø bystyre 2011–2015

Kommunestyrevalget 2011 ble avholdt mandag 12. september 2011, I tettbygde strøk ble det også avholdt valg søndag 11. september 2011.

Høyre var partiet som gikk mest frem, fra fem til ni representanter. Sammen med Rødt – som gikk fra to til tre representanter – var de det eneste partiet som fikk flere representanter enn ved forrige valg. Miljøpartiet De Grønne stilte med liste for første gang, men lyktes ikke å få inn noen representanter.

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 33,9 | -4,2 | 8066 | +335 | 13 | -2 | Morten Melå  Trud Berg  Adelheid Kristiansen |
| Høyre | 23,2 | +10,4 | 5529 | +2921 | 9 | +4 | Ole-Henrik Hjartøy  Grethe Fjærvoll |
| Fremskrittspartiet | 22,2 | -2,3 | 5277 | +308 | 9 | -1 | Allan Ellingsen |
| Rødt | 6,4 | +0,7 | 1524 | +375 | 3 | +1 | Svein E. Olsen |
| Sosialistisk Venstreparti | 4,0 | -2,2 | 955 | -311 | 2 | 0 |  |
| Venstre | 3,2 | +0,2 | 768 | +143 | 1 | 0 | Terje Cruickshank |
| Kristelig Folkeparti | 3,2 | -0,7 | 766 | -24 | 1 | −1 | − |
| Senterpartiet | 2,9 | -2,4 | 681 | -379 | 1 | −1 | Ingrid Lien |
| Miljøpartiet De Grønne | 0,7 | +0,7 | 172 | +172 | 0 | 0 | 0 |
| Kystpartiet | 0,3 | -0,3 | 70 | -60 | 0 | 0 | 0 |
| Valgdeltakelse/Total | 64,9 % | 23 808 | 39 | 9 |
| **Ordfører:** Ole-Henrik Hjartøy (Høyre) | **Varaordfører:** Allan Ellingsen (Fremskrittspartiet) |

### Kommunestyrevalget 2007

Utdypende artikkel: Bodø bystyre 2007–2011

Fra valgkampen
Kommunestyrevalget 2007 ble avholdt mandag 10. september 2007, I tettbygde strøk ble det også avholdt valg søndag 9. september 2007.

Ved valget gikk SV kraftig tilbake fra seks til to representanter og Høyre gikk tilbake til fem representanter, Fremskrittspartiet gjorde et brakvalg og gikk fram fra seks til ti representanter. Kystpartiet stilte liste for første gang i byen, men lyktes ikke å få inn noen representanter. Ellers var det bare mindre endringer. Posisjonen fra forrige periode mistet flertallet alene og måtte søke støtte hos Kristelig Folkeparti for å oppnå flertall.

Dette var også første gang innbyggerne i tidligere Skjerstad kommune får delta direkte i valget i Bodø etter sammenslåingen 1. januar 2005.

Tidligere ordfører, Odd-Tore Fygle Foto: Lars Røed Hansen 
*Se også: Liste over Bodøs ordførere (Bodin, Kjerringøy, Skjerstad)*

Datidens posisjon bestod av Arbeiderpartiet, Sosialistisk Venstreparti og Senterpartiet hvor Odd-Tore Fygle (Ap) var ordfører og Kirsten Hasvoll (SV) var varaordfører.

Historisk sett har Høyre og Arbeiderpartiet i byen vekslet på å ha ordføreren i etterkrigstiden, mens Senterpartiet har stått sterkt i tidligere Skjerstad kommune.

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 38 | 2,4 | 7731 | −2173 | 15 | 1/2 | Odd-Tore FygleMorten Melå |
| Høyre | 12,8 | −4,2 | 2608 | −50 | 5 | -2 | Ole Henrik HjartøyEva Leivseth |
| Fremskrittspartiet | 24,4 | +9,0 | 4969 | +2564 | 10 | +4 | Tom Cato KarlsenGøril Heitmann Hongset |
| Sosialistisk Venstreparti | 6,2 | −9,0 | 1266 | −1103 | 2 | −4 | Kirsten Hasvoll |
| Senterpartiet | 5,2 | 0,2 | 1060 | +277 | 2 | 0/−1 | Ingrid Lien |
| Kristelig Folkeparti | 3,9 | −0,5 | 790 | 101 | 2 | − | Bernt Aanonsen |
| Rød Valgallianse | 5,7 | 1,7 | 1149 | 536 | 2 | − | − |
| Venstre | 3,1 | 0,9 | 625 | 283 | 1 | − | − |
| Kystpartiet | 0,6 | 0,6 | 130 | 130 | − | − | − |
| Valgdeltakelse/Total | 58,5 % | 10218 | 39 | 9 |
| **Ordfører:** Odd-Tore Fygle (Ap) | **Varaordfører:** Kirsten Hasvoll (SV) |
| Merknader: \*forhold til 2003/etter sammenslåingen |

Bodø Ungdomsråd
---------------

Bodø Ungdomsråd (BUR) består av representanter fra alle ungdomsskoler og videregående skoler i hele Bodø kommune. Rådet har 20 medlemmer, og vervet innenfor rådet varer i et kalenderår, med valg om høsten. Hver skole har sitt interne valg, som foregår som et direkte demokrati. Hvordan skolene velger å organisere valget er opp til hver enkel skole. Ungdomsskolene har én representant, mens de videregående skolene har fire representanter. Skolene skal ha vararepresentanter, og alle skolene er pliktig til å stille opp med sine representanter, uavhengig av hvem som egentlig kommer.

Referanser
----------

1. 1 2  «Disse skal styre Bodø - Borgerportalen til Bodø kommune». *bodo.kommune.no*. Arkivert fra originalen 27. september 2015. Besøkt 26. september 2015.
2. ↑  Bodø bystyre, sak 06/163[*død lenke*]
3. ↑  Rådmannens[*død lenke*] budsjettforslag for 2008
4. ↑  «Kommunen har penger i fond». Avisa Nordland. 14. februar 2008. Besøkt 14. februar 2008.

Eksterne lenker
---------------

* Bodø kommune
* Overføring av bystyremøtene på nettet
* Politikk i Avisa Bodø

| * v
* d
* r
Kommunestyrevalg i Bodø |
| --- |
|  | 1919 **·** 1975 **·** 1979 **·** 1983 **·** 1987 **·** 1991 **·** 1995 **·** 1999 **·** 2003 **·** 2007 **·** 2011 **·** 2015 | Norges flagg |